**Қазақ тілі шет тілі ретінде. Лексика. Грамматика. Оқылым.**

**Бастаушы топ. (ННП)**

**Көктемгі семестр**

**Практикалық сабақтардың оқу материалы**

|  |  |  |
| --- | --- | --- |
| **Сабақ**  **Және**  **Тақырып** | **Сабақ мақсаты және**  **Қалыптастырылатын дағдылар** | **Әдістемелік нұсқау** |
| **10-11-сабақ**  Денсаулық.  Ауа райы. | * Болып жатқан/ болатын іс-әрекет туралы сұрау / айту. * Денсаулығы жөнінде сұрау / айту. * Адамның дене мүшелері мен ағза атауларын білу. * Денсаулық туралы мәлімет сұрау / айту. *Кімнің қай жері ауырады/ ауырмайды;* * Дәрігерді / жедел жәрдемді үйге шақыра алу. * Дәрігермен сөйлесе алу. * Дәріханада дәрі сатып алу. * Хал-жағдай сұрау / айту. * Қайда кіммен, немен бару туралы сұрау / айту. * Көлік атауларын білу. * Ауа райын сипаттау. * Ауа райы туралы сұрау / айту. | * Берілген тақырып аясында өзіне қажетті ақпаратты таңдап жүйелі қолдану; * Қарым-қатынастың әлеуметтік-тұрмыстық саласына (аурухана, дәріхана, емхана) қатысты материалдың көмегімен өз ісін жоспарлау, шынай практикада қолдану. |
| **12-сабақ**  Портрет пен мінез. | * Іс-әрекеттің объектісі (кімді / нені) туралы сұрау / айту. * Адамның портреті мен мінезі туралы әңгімелесу. * Адамның түр-әлпетін сипаттау. * Мінез-құлықты сипаттау. * Өзінің немесе басқа адамның өмірі туралы толық мәлімет сұрау / беру. | * Қазақ тіліндегі тура объетінің қолдану ерекшелігін талдап зерттеу, ұғыну; * Ұлттық ерекшеліктерді, мәдени таным-түсінікті ескере отырып адамның міінез құлқына, түр әлпетіне сипаттама беру; * Өзі немесе басқа адам туралы жүелі айтылым құру. |
| **13-сабақ**  Күнделікті тұрмыс. | * Рұқсат сұрау / рұқсат беру. * Не істеуге болады / болмайды сұрау / айту. * Бір нәрсе істеуге келісім беру / бас тарту. * Әлеуметтік жағдаяттар: * деканатта; * телефонмен сөйлесу; * дүкенде; * көшеде; * таксиде; * банкте. * Кеңседе хатшымен, бастықпен сөйлесу; * Дүкенде сауда жасау: өлшемі, бағасы, түсі, түрі, сапасы т.б. туралы сұрау / айту. * Қалада қалай жүреміз (көшедегі бағыт-бағдар)? * Қайда қалай /немен барамыз? * Қала көлігінде қалай жүреміз? * Таксиді тоқтату, дұрыс мекенжай айту, сұрау. * Банкте: ақшаны қалай аударамыз / аламыз? * Ақшаны қалай айырбастаймыз? | • Қарым-қатынастың әлеуметтік-тұрмыстық, әлеуметтік-мәдени саласында қарым-қатынас жасауда оқыған материалдарды таңдап, жүйелі түрде қолдану;  • Өз ойын, пікірін білдіруде (келісу /келіспеу/ мақұлдау/ жоққа шығару /ұнату/ұнатпау/ қуанышын / ризашылығын / өкінішін білдіру) эмоционалды-экспрессивті құрылымдарды жүйелі, орынды қолдану; |
| **14-сабақ**  Саяхат жасағым келеді. | * Өзінің қалауы туралы айту / білу. * Кімнің не істегісі келетіні туралы сұрау / айту. * Қайда саяхат жасағысы келетіні, оның себебін түсіндіру. * Саяхатқа қатысты мәлімет анықтай білу. * Жасалған саяхаттары туралы баяндай білу. | * Өзінің ішкі қалауын, ойын, пікірін білдіру формаларын практикада дұрыс қолдану; * Әр нәрсеге, құбылысқа сыни көзқарасын білдіру * Істеген, істелген іс әрекеттеріне баға беру |
| * **15-сабақ** * Бос уақыт. | * Кімнің не істей алатыны/алмайтыны туралы әңгімелесу. * Кім қай тілде сөйлей алатыны туралы сұрау / айту. * Демалыс орындары туралы әңгімелесу. * Бос уақыты туралы әңгімелесу. * Сүйікті ісі туралы әңгімелесу. * Берілген мәліметті басқа адамға айта алу. | * Берілген тақырып аясында осыған дейінгі жинақтаған тілдік білімді талдап, зерттеп, жүйелеу. * Тақырып аясында өзінің ойын нақты жеткізу. |
| * **16-сабақ** * Асыңыз дәмді болсын! | * Ас үйге қажеті заттарды атай және сұрай білу. * Ыдыс-аяқ атауларын білу және айту. * Тағам, сусын атауларын атай білу / сұрау. * Қазақтың ұлттық тағамдарын білу. * Тамақ жасауға қажетті заттарды айта білу және сұрау. * Дәмді тамақ қалай дайындаймыз. * Қазақша ет асуды үйрену. * Кафеде, мейрамханада тамаққа тапсырыс беру. * Кафе/мейрамхананы қалай таңдаймыз; (ол қайда орналасқан, қалай бару керек ) | * Ұлттық ерекшеліктерді, салт-дәстүрді саралап, берілген тақырып бойынша айтылым құрастыру. * Өз елінің тағамы және ондағы мәдени, рұхани құндылықтарды салыстырау; |
| * **17-сабақ** * Мерекелер. Наурыз. | * Хабарды үшінші адамға жеткізе алу. * Болашақтағы іс-әрекеттің мақсаты туралы айту / сұрау. * Мерекелер туралы әңгімелесу. * Ұлттық мейрамдар: Наурыз. * Ұлттық ойын атауларын білу. * Мерекемен құттықтай білу. * Түрлі қуанышты жағдаяттарға байланысты – мерекеге, туған күнге, мерейтойға, үйленуге арналған тілектерді айта білу. * Қуанышты білдіру. * Жабырқауды білдіру. | * Адам өміріндегі, елдің бекітілген үлттық, діни, мемлекеттік мерекелер туралы мәліметтерді салыстырып, тақырып аясында өз ойын, мақұлдау немесе сыни көзқарасын білдіру. * Түрлі жағдаяттарда туған күн, мереке т.б. қуаныштарда мәдениетаралы қатынасты ескере отырып тілектерді дұрыс қолдану; |
| * 2- кітап | | |
| **1-САБАҚ**   * КІМ БҰРЫН НЕ ІСТЕЙТІН? | * Белгілі бір өткен уақыт ішінде қайталанып отырған, дағдылы іс-әрекет туралы әңгімелесу. * Іс-әрекеттің болашақта орындалу немесе орындалмауын болжалдап айта алу. * Айтылған ұсыныспен келісу. * Ұсыныстан бас тарту. | * Берілген тақырып аясында осыған дейінгі жинақтаған тілдік білімді талдап, зерттеп, жүйелеу. * Тақырып (балалық ш ақ) аясында өзінің ойын нақты жеткізу. |
| **2-САБАҚ**  КІМ НЕ ДЕП АЙТТЫ? | * Автор сөзі мен төл сөзді қолдана білу. * Мәліметті, хабарды екінші адамға жеткізе білу. * Іс-әрекетке өз көзқарасын білдіре алу. | * Әдеби жанрдағы мәдіндерді, ауызекі сөйлесімдегі айтылымдарды сипаттауда, хабарлауда, баяндауда қолданылатын тілдік құрылымдарды ажырату және дұрыс қолдану. * Айтылымда аавтордың әлеуметтік статус деңгейін ескеру. |
| **3-САБАҚ**   * ІС-ӘРЕКЕТТІҢ ОРЫНДАЛУЫ | * Орындаушының іс-әрекетке қатысын ажырата білу. * Іс-әрекеттің орындаушысы белгісіз және аса маңызды емес, тек істелген / істелетін әрекетті көрсете білу: *кітап жазылды. Ән айтылады.* * Іс-әрекеттің тек орындаушыға қатысын білдіру*: жуыну, киіну.* * Іс-әрекеттің басқа орныдаушылардың қатысымен орындалуын жеткізе білу: *жазғызу, оқыту.* * Бірнеше орындаушы бірге әрекет етуін білдіре алу: *жинасу, апарысу*. | * Қазақ тілінің өзіне ғана тән етіс формасын талдап зерттеу; * Іс-әрекеттің орындалу сипатын нақты және дәл орынды қолдану; * Түрлі жағдаяттарда етіс формасын түрлендіріп, өзгертіп қолдану; |
| **4-САБАҚ**  ЕСІМДІКТЕРДІ ҚАЛАЙ ҚОЛДАНАМЫЗ? | * Есімдіктерді мағынасына қарай дұрыс қолдана білу: * сілтеу, нұсқау, көрсету мағыналарын білдіре алу; * жауап алу мақсатында сұрақтар қоя білу / оған жауап бере білу; * «өз» деген сөзді дұрыс қолдана білу; * жалпылау, жинақтау мағынасын білдіре алу; * затты, нәрсені жорамалдап айта білу; | * Айтылымда субъектінің немесе басқа да сөз таптарының орнына жұмсала алатын есімдіктердің мағыналық топтарына талдау жасау, жүйелеп кесте құру. * Сөйлеу әрекетінің барлық түрлерінде орынды қолдану. |
| **5-САБАҚ**   * САНДАРДЫ ҚАЛАЙ ҚОЛДАНАМЫЗ? | * Сандық мағынаны білдіретін сөздерді дұрыс қолдана білу: * заттың, нәрсенің нақты санын айта білу; * заттың, нәрсенің рет санын сұрау және айту; * заттың, нәрсенің санын жинақтап білдіре алу; * заттың, нәрсенің санын болжап, тұспалдап айта білу; * заттың, нәрсенің санын топтап айта білу; * бөлшектік мағынаны білдіре алу. * Заттың, нәрсенің мөлшерін білдіретін басқа сөздерді қолдана білу: *біраз, бірнеше, т.б.* | * Қазақ тіліндегі сан есімнің мағыналық топтарын дұрыс айырып, классификациялау; * Олардың қолданылуына талдау жасау; * Өз ана тіліндегі ұқсастықтар мен айырмашылықтарды танып, мақсатқа сай қолдану. |

Қазақ тілін шет тілі ретінде меңгерту сабақтарында қолданылатын тапсырма түрлері.

Шет тілін үйрету тіл үйренушілердің мәдениетаралық қарым-қатынасқа жеке және тең дәрежеде қатыса алатындай би/полимәдениеттік тілдік тұлға мінезін қалыптастыруға бағытталады.

Сөйлеу әректтері түрлерін (сөйлеу–(диалог, монолог), жазу, оқу, түсініп-тыңдау) қатар меңгеру барысында танымның барлық түрі (көру, есту, сөйлеу, сезіну, түйсік т.б) әрекетке түсіп, әрбір сөйлеу әрекеті оқытудың мақсаты ғана емес, құралының да рөлін атқара алады.

**Сөйлеу**: диалог. Үйреніп отырған тілдің елінде күнделікті қарым-қатынас жағдайларында сөйлеу нормаларын сақтай отырып, арнайы сәйкес клишелерді қолданып тілдесетін этикеттік диалог.

Бұйрық мәндегі сөйлемдердің барлық түрлері мен синонимдік құрылымдарды қолдана отырып өтіну, кеңес беру, ұсыныс жасау; баға бере алатындай пайымдау, пікір алысу; қызығатын тақырып төңірегінде пікірсайысқа түсе алу; т.б.

**Монолог**. Мәліметтер, оқиғалар жөнінде қысқа мәлімдеулер; эмоционалдық, баға беретін пайымдауларды пайдалана отырып әңгімелеу; заттарды, құбылыстарды, әрекеттерді сипаттау; мәселелер төңірегінде ойтолғау; оқиғалар мен адамдарға мінездеме беру; аргументтеу; оқылған мәтінге сүйене отырып мазмұнын баяндау; т.б.

**Түсініп тыңдау**. Күнделікті қарым-қатынаста екінші тілдесушінің сөзін толық түсіну; қайта сұрау, қайталап айтуын сұрау стратегияларын қолдана білу; онша үлкен емес түрлі жанр мәтіндерінің негізгі мәліметін түсіне алу; жарнама және т.б. хабарламалардағы қажетті мәліметтерді тілдік болжамға, контекстке байланысты түсіне білу; т.б.

**Оқу**. Оқудың негізгі түрлері мен стратегияларды меңгеру:

* Әртүрлі жанрда жазылан публицистикалық, функционалдық, әдеби, ғылыми-көпшілік мәтіндерді оқи отырып негізгі ой, идея, мәлемттерді іріктей алу;
* Құрылымдық және мағыналық талдауларды, таңдап аударма жасауды пайдаланып мәтін мазмұнын толық түсіну;
* Мәтінді ішінара іріктеп түсіну. Түрлі жанрдағы мәтіндерді жүгірте қарап шығып; қажетті, қызықтыратын мәліметті іздеп табу және бөліп алу.

**Нақты тапсырма түрлері.**

Жаттығу түрлері олардың қызметіне қарай үлкен үш топқа бөлінеді.

* Сөйлеу дағдыларын қалыптасыруға арналған жаттығулар;
* Сөйлеу дағдыларын жетілдіруге арналған жаттығулар;
* Сөйлеу дағдыларын дамытуға арналған жаттығулар;

1. Сөйлеу дағдыларын қалыптастыруға арналған жаттығулар:

* Имитативтік – (қайталап айту) шартты – коммуникативтік бағытта;
* Орнына қою – тілдік дағдыны қалыптастыру мен автоматтандыру үшін;
* Трансформациялық – сөйлемдерді өзгертіп қайта құруға арналған; сөйлемдерді толықтыру, кеңейту, қосу; ұқсас сөйлем құрау, дайын фразаларды әр жағдайға байланысты сөйлемге қосу т.б.

1. Сөйлеу дағдыларын жетілдіру жаттығулары екі түрге бөлінеді:

1.Шартты сөйлеу – оқу материалы негізінде;

2.Сөйлеу – шынайы қарым-қатынас үлгісі;

* Респонсивті – сұрақ жауап, репликалық және шартты сөйлесу жаттығулары;
* Ситуативтік – бір жағдаятты сипаттау;
* Рөлдік ойындар – әлеуметтік – тұрмыстық, кәсіби;

1. Сөйлеу біліктілігін дамыту жаттығулары:

Репродуктивтік жаттығулар

* + Мазмұнын айту;
  + Сипаттау – көрген фильм, сурет т.б. бойынша әңгімелеу;
  + Драмалау – мәтінді рөлге бөліп айту;
  + Дискутивтік – бір мәселені талқылау;
  + Ауызша әңгімелеу - берілген тақырып бойынша;
  + Инициативтік – сұхбат алу;